ROMÂNIA					
JUDEȚUL TIMIȘ
MUNICIPIUL TIMIȘOARA 
DIRECȚIA CLĂDIRI TERENURI ȘI DOTĂRI DIVERSE I EST			
COMPARTIMENTUL  SPAȚII CU ALTĂ DESTINAȚIE I EST 
NR. SC2019 -7402/26.03.2019

EXPUNERE DE MOTIVE 
PRIVIND OPORTUNITATEA PROIECTULUI DE HOTARARE  

Proiect de hotărâre privind atribuirea în folosință gratuită cu contract de comodat a spatiului situat in imobilul din Timișoara ,Str. Vasile Alecsandri ,nr.1 , către ASOCIAȚIA DE DEZVOLTARE INTERCOMUNITARĂ  ALIANȚA      
                                          VESTULUI  - AVE         
                                                                  

Prin cererea cu numărul  SC2019-7112/22.03.2019 se  solicită atribuirea unui spatiu  pentru sediul Asociației De Dezvoltare Intercomunitară  Alianța Vestului (AVE).
Așa cum rezultă din  extrasul procesului verbal al ședintei din 26.03.2019 a Comisiei de Analiză a Spațiilor cu Altă Destinație decât aceea de locuință situate în imobile proprietatea Primăriei Timișoara precum și în proprietatea Statului Român, în administrarea Consiliului Local al Municipiului Timișoara înființată prin HCLMT nr.12/26.06.2012 si modificata prin HCLMT nr.549/24.10.2018, comisia a avizat favorabil solicitarea SC2019-7112/22.03.2019, hotărând  atribuirea în folosință gratuită pe baza de contract de comodat pe o perioadă de 10 ani  Asociației De Dezvoltare Intercomunitară  Alianța Vestului (AVE),  a spațiului compus din SAD.10 și SAD.11 , situat în imobilul din Timișoara ,str. Vasile Alecsandri , nr.1 ;
	Spațiul propus spre atribuire gratuită, în suprafață de 87,80 m.p este compus din SAD.10 în suprafață de 57,44 m.p(unitatea individuală nr.24 )  și SAD.11 în suprafață de 30,36 m.p (unitate individuală nr.25 ) , fiind  situat în imobilul din Timișoara ,str. Vasile Alecsandri ,nr.1 ,înscris în CF 419709-C1, număr topo 297 ,în proprietatea Primăriei Municipiului Timișoara .
Precizăm faptul că atribuirea acestui spațiu pentru sediul Asociației este necesară pentru  înscrierea Asociației De Dezvoltare Intercomunitară  Alianța Vestului (AVE) în  Registrul Asociațiilor și Fundațiilor, precum și pentru  înregistrarea sediului social al acesteia la Ministerul Finanțelor Publice în vederea atribuirii  Codului Unic de Înregistrare. 
	Considerăm că  Proiectului  de hotărâre privind atribuirea în folosință gratuită cu contract de comodat a spațiului situat în imobilul din Timișoara ,Str. Vasile Alecsandri ,nr.1 , către Asociația De Dezvoltare Intercomunitară  Alianța Vestului (AVE) , îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

